بیگم عشرت اشرف

بیگم عشرت اشرف (ولادت: ؟) ایک پاکستانی سیاست دان ہیں جو 2018ء سے پنجاب صوبائی اسمبلی کی رکن کی رکن ہیں۔ اس سے قبل 1985ء سے 1988ء تک اور دوبارہ 2002ء سے 2013ء تک پاکستان کی قومی اسمبلی کی رکن رہ چکی ہیں۔ بیگم عشرت اشرف مسلم لیگ (ن) کی ایم، این، اے ہیں۔

 ابتدائی زندگی اور خاندان 
بیگم عشرت کا تعلق جنوبی پنجاب کے آخری ضلع رحیم یار خان کے مضافاتی گاؤں سے ہے۔ یہ گوجر خاندان کے سیاست دان چوہدری محمد جعفر اقبال کی اہلیہ ہیں۔ اس شادی سے ایک بیٹی زیب جعفر اور ایک بیٹا چوہدری محمد عمر جعفر ہیں۔ بیگم عشرت ذکاء اشرف کی بہن ہیں۔ ان کی بیٹی زیب جعفر پنجاب اسمبلی کی رُکن اور وزیر اعلیٰ پنجاب کی مشیر (ایڈوائزر) ہیں۔

 سیاسی زندگی 
 1985ء کے عام انتخابات 
بیگم عشرت 1985ء کے عام انتخابات میں خواتین کے لیے مخصوص نشست پر مسلم لیگ (ن) کی امیدوار کی حیثیت سے پاکستان کی قومی اسمبلی کی رکن منتخب ہوئیں۔

 2002ء کے عام انتخابات 
بیگم عشرت 2002ء کے عام انتخابات میں پنجاب سے خواتین کے لیے مخصوص نشست پر مسلم لیگ (ن) کی امیدوار کی حیثیت سے پاکستان کی قومی اسمبلی کی رکن منتخب ہوئیں۔ فروری 2006ء میں، وہ مسلم لیگ (ن) کی خواتین ونگ کی صدر منتخب ہوئیں۔ جون 2006ء میں، وہ نیشنل پبلک سیفٹی کمیشن کی رکن منتخب ہوئیں۔

2011ء میں، ان کا نام ان اراکین پارلیمنٹ میں شامل کیا گیا جن کے غیر ملکی کھاتے اور پاکستان کے باہر جائداد تھی۔۔

 2008ء کے عام انتخابات 
بیگم عشرت 2008ء کے پاکستانی عام انتخابات میں پنجاب سے خواتین کے لیے مخصوص نشست پر مسلم لیگ (ن) کی امیدوار کی حیثیت سے پاکستان کی قومی اسمبلی کی رکن دوبارہ منتخب ہوئی تھیں۔

 2018ء کے عام انتخابات 
بیگم عشرت 2018ء کے عام انتخابات میں خواتین کے لیے مخصوص نشست پر مسلم لیگ (ن) کی امیدوار کی حیثیت سے پنجاب کی صوبائی اسمبلی کی رکن منتخب ہوئیں۔

 ذاتی زندگی 
بیگم عشرت اشرف بڑے رہائشی گھر، کمرشل، صنعتی اور زرعی اثاثہ جات کی مالک ہیں جو ان کو وراثت میں ملے۔ لیکن انھوں نے صرف ان اثاثوں کی قیمت ظاہر کی ہے جو خود خریدے ہیں۔ لندن میں 90 لاکھ روپے کا رہائشی اپارٹمنٹ ہے۔ 100 تولہ سونا بھی رکھتی ہیں جس کی مالیت ایک کروڑ سے زائد ہے۔ وراثتی اثاثوں کی ملکیت کی وجہ سے پاکستان کی امیر ترین خواتین میں دوسرے نمبر پر ہیں۔

 حوالہ جات 

زمرہ:ایوان زیریں پاکستان کے ارکان
زمرہ:بقید حیات شخصیات
زمرہ:پاکستان مسلم لیگ (ن) کے اراکین قومی اسمبلی
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پاکستان مسلم لیگ (ن) کے سیاست دان
زمرہ:پاکستانی ارکان قومی اسمبلی 1985ء تا 1988ء
زمرہ:پاکستانی ارکان قومی اسمبلی 2002ء تا 2007ء
زمرہ:پاکستانی ارکان قومی اسمبلی 2008ء تا 2013ء
زمرہ:پاکستانی سیاست دان
زمرہ:پاکستانی سیاسی خواتین
زمرہ:پنجاب ارکان صوبائی اسمبلی 2018ء تا 2023ء
زمرہ:خواتین ارکان پنجاب صوبائی اسمبلی
زمرہ:قومی اسمبلی پاکستان کی خواتین ارکان
زمرہ:اکیسویں صدی کی خواتین سیاست دان
زمرہ:پنجاب صوبائی اسمبلی کے ارکان نامکمل
زمرہ:قومی اسمبلی پاکستان کے رکن کے نامکمل مضامین
زمرہ:اکیسویں صدی کی پاکستانی خواتین سیاست دان
زمرہ:پنجابی شخصیات
زمرہ:پنجابی خواتین
زمرہ:ضلع رحیم یار خان کی شخصیات
زمرہ:پنجاب ارکان صوبائی اسمبلی 2024ء تا 2029ء